આ અગાઉ એલઓસી ઉપર આવેલા સુદરબનીમાં ભારતીય સેનાની પેટ્રોલિંગ કરી રહેલી ટુકડી ઉપર પાકિસ્તાની ઘૂસણખોરોએ હુમલો કર્યો હતો. જેનો ભારતે આકરો વિરોધ નોંધાવ્યો છે. આ હુમલો પાકિસ્તાનની બોર્ડર એક્શન ટીમે કર્યો હોવાનું જણાવાઈ રહ્યું છે. જેના કારણે ભારતે બનાવને ગંભીરતાથી લઈને પાકિસ્તાનને પોતાની હરકતો બંધ કરવા કહી દેવામાં આવ્યું છે. સેનાના સૂત્રો મુજબ સત્તાવાર રીતે ભારતીય સેના તરફથી પાકિસ્તાની સેનાને ચેતવણી આપવામાં આવી છે કે તે પોતાની જમીનનો ઉપયોગ આતંકવાદી પ્રવૃત્તિઓ માટે થતો અટકાવવા કાર્યવાહી હાથ ધરે. આ ઉપરાંત રવિવારે ઠાર થયેલા બે પાકિસ્તાની આતંકવાદીઓનાં મૃતદેહોને લઈ જવા પણ કહેવામાં આવ્યું છે.